Előlegszámla

Definíció szerint:

„előleg az, amit a termékértékesítés, szolgáltatásnyújtás esetében a teljesítést megelőzően az ellenértékbe beszámítható vagyoni előnyként juttat a vevő. Amennyiben maga az ellenérték kerül átadásra, akkor az már nem funkcionál előlegként.”

Az előlegszámla pontosan ugyan olyan bizonylat, mint a normál számla. Elsődleges célja a vevőtől a termékek és szolgáltatások ellenértékének előre történő kifizetésének dokumentálása.

Az előlegszámla tartalmi kellékei:

a számlán fel kell tüntetni, hogy „előleg”

illetve minek az előlege

a teljesítési időpont mindig az előleg átvételének, megszerzésének napja

az előleg számla mindig olyan áfa tartalmú, amilyen maga az alapügylet

közösségen belüli termékbeszerzés nem adóköteles

közösségen belüli termékértékesítés nem adóköteles

belföldi fordított adózású ügyletek nem adókötelesek

nemzetközi fordított adózású, főszabály szerinti szolgáltatások adókötelesek (Áfa tv. 140. §.)

nemzetközi fordított adózású, különös szabályok szerinti ügyletek nem adókötelesek

minden más eset adóköteles

Előlegszámla készítése és felhasználása

Előlegtétel rögzítése
Amióta a NAV XML adatszolgáltatási kötelezettség érvényben van, külön jelezni kell az exportban az előleg tételeket.
A rendszer szempontjából teljesen mindegy az előlegszámlára kerülő tétel cikkszáma vagy megnevezése, csupán az a fontos a NAV online számla adatszolgáltatás miatt, hogy a cikktörzsben a szolgáltatás adatai között a Speciális szolgáltatás legördülőben az Előlegtétel, a megfelelő áfakulccsal vagy adó mentesség jelöléssel legyen rögzítve.
A tétel megjegyzésében, vagy a számla megjegyzésében kell feltüntetni azt, hogy mire vonatkozik az előleg.

Előlegszámla készítés
Az „Előleg”jelölést a rendszer automatikusan megteszi, ha a Számlázás → Előlegszámla → Előlegszámla menüpontra kattintva indul a folyamat.
A rendszer a még fel nem használt előlegszámlákról a Számlázás → Előlegszámla → Számlázható előlegszámla lista menüpontban ad információt.

Az előlegszámla felhasználása
A végszámla elkészítése a Számlázás → Számla készítés menüpontban történik olyan módon, hogy:

a tételek hozzáadásánál az | Előlegszámla | gombra való kattintás után ki kell választani a felhasználandó bizonylatot. A rendszer a végszámlán feltünteti a felhasznált előlegszámlák számát, valamint negatív előjellel az összeget, azaz ennyivel csökkenti a számlán levő tételekért fizetendő összeget.
A rendszer támogatja az előlegszámla több részletben való felhasználását, valamint akár több előlegszámlát is lehet tenni egy végszámlára.